

LĒMUMS

Ādažos, Ādažu novadā

2025. gada 27. martā **Nr.** **128**

**Par Starpinstitucionālās nepilngadīgo lietu komisijas apstiprināšanu**

Pašvaldību likuma 4. panta pirmās daļas 11. punkts nosaka, ka pašvaldība īsteno bērnu un aizgādnībā esošo personu tiesību un interešu aizsardzību. Bērnu tiesību aizsardzības likuma 58. panta pirmā daļa paredz, ka likumpārkāpumu profilakses darbu ar bērniem veic pašvaldība sadarbībā ar bērnu vecākiem, izglītības iestādēm, Valsts policiju, Valsts probācijas dienestu, ja bērns ir probācijas klients, sabiedriskajām organizācijām un citām iestādēm.

Ministru kabineta 12.09.2017. noteikumi Nr. 545 “Noteikumi par institūciju sadarbību bērnu tiesību aizsardzībā” nosaka valsts un pašvaldību institūciju un nevalstisko organizāciju sadarbības organizēšanu un kārtību, kādā īstenojama bērnu tiesību aizsardzība. Institūcijas atbilstoši to kompetencē esošajiem bērnu tiesību aizsardzības jautājumiem un darbības mērķiem īsteno bērnu tiesību aizsardzību bērnu tiesību aizsardzības sadarbības grupas ietvaros, ko izveido pašvaldība.

Ādažu novada pašvaldībā sadarbības grupas kompetence noteikta Starpinstitucionālajai nepilngadīgo lietu komisijai (turpmāk – Komisija), kas izveidota ar Ādažu novada pašvaldības domes 23.03.2022. lēmumu un darbojas, pamatojoties uz pašvaldības 23.03.2022. nolikumu Nr. 11 “Starpinstitucionālās nepilngadīgo lietu komisijas nolikums” (turpmāk – Nolikums).

Ar domes 30.01.2025. lēmumu Nr. 33 “Par izmaiņām Starpinstitucionālās nepilngadīgo lietu komisijas sastāvā” O. Feldmanis atbrīvots no Komisijas priekšsēdētāja amata.

Atbilstoši Nolikuma 10. punktam Komisijas priekšsēdētāju un Komisijas priekšsēdētāja vietnieku no sava vidus ievēl Komisija.

Komisijas sēdē 03.02.2025. Komisijas priekšsēdētājs netika ievēlēts, jo pretendenti noraidīja savas kandidatūras, tādējādi esošā komisija ir kļuvusi rīcībnespējīga, un domei jāapstiprina jauns komisijas sastāvs.

Pamatojoties uz Pašvaldību likuma 10. panta pirmās daļas 13. punktu, Bērnu tiesību aizsardzības likuma 58. panta pirmo daļu, Ministru kabineta 12.09.2017. noteikumu Nr. 545 “Noteikumi par institūciju sadarbību bērnu tiesību aizsardzībā” 5. punktu, 23.03.2022. nolikuma Nr. 11 “Starpinstitucionālās nepilngadīgo lietu komisijas nolikums” 9. punktu, kā arī domes Finanšu komitejas 19.03.2025. atzinumu, Ādažu novada pašvaldības dome

**NOLEMJ:**

1. Apstiprināt Ādažu novada pašvaldības Starpinstitucionālo nepilngadīgo lietu komisiju šādā sastāvā:
   1. INGA SVENCE, Ādažu novada pašvaldības policijas vecākā inspektore;
   2. INGA VISOCKA, Ādažu novada Sociālā dienesta vecākā sociālā darbiniece darbam ar ģimenēm un bērniem;
   3. NATAĻJA JEFREMOVA, Ādažu novada Bāriņtiesas priekšsēdētāja vietniece;
   4. IEVA PELCMANE, Ādažu novada pašvaldības Centrālās pārvaldes Izglītības un jaunatnes nodaļas jaunatnes lietu speciāliste.
2. Ar šī lēmuma spēkā stāšanos spēku zaudē Ādažu novada domes 23.03.2022. lēmums Nr. 118 “Par starpinstitucionālās nepilngadīgo lietu komisijas apstiprināšanu”.
3. Pašvaldības izpilddirektoram veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU